ทหารยังไม่มีข้อมูล นายพล ค้ามนุษย์-ตร.ภ.9 ออกหมายจับอีก 3
โฆษก ทบ.เผย กองทัพยังไม่มีข้อมูล นายพล เกี่ยวข้องกับขบวนการค้ามนุษย์ ยืนยันไม่ต้องใช้ ม.44 ดำเนินการไปตามกฎหมายได้เลย ขณะที่ ตร.ภาค 9 ออกหมายจับเพิ่มอีก 3 คน รวมเป็น 65 คน ถูกควบคุมตัวแล้ว 29 คน คาดอายัดทรัพย์กว่า 100 ล้าน     ,เมื่อวันที่ 18 พ.ค. 58 พ.อ.วินธัย สุวารี โฆษกกองทัพบกและโฆษก คสช. กล่าวถึงกรณีมีเจ้าหน้าที่ตำรวจ ตรวจพบว่า มีนายทหารยศนายพล เข้าไปเกี่ยวข้องกับขบวนการค้ามนุษย์ โดยมีการโอนเงินเข้าบัญชีว่า ยังไม่ทราบข้อมูลดังกล่าว แต่เรื่องนี้ขึ้นอยู่กับการปฏิบัติงานของเจ้าหน้าที่ตำรวจ,ทั้งนี้ หากมีข้อมูลว่าทหารเข้าไปเกี่ยวข้อง ก็ต้องถูกดำเนินการตามขั้นตอนของกองทัพ โดยไม่จำเป็นต้องใช้มาตรา 44 เพราะมี พ.ร.บ.การหลบหนีเข้าเมือง ถือเป็นกฎหมายที่ใช้ดำเนินการได้อยู่แล้ว หากมีผู้ต้องสงสัยที่เป็นทหาร เจ้าหน้าที่ตำรวจก็สามารถประสานขอตัวไปให้ข้อมูลได้ โดยผู้บังคับบัญชาได้มีการสั่งการ ให้มีการกวดขันหากพบมีทหารเข้าไปเกี่ยวข้องหรือพัวพันจะถูกดำเนินการตามขั้นตอนกฎหมาย ไม่มีการปกป้อง และจะอำนวยความสะดวกให้ด้วย,เวลา 10.00 น. วันเดียวกัน ที่ศูนย์ปฏิบัติการตำรวจภูธรภาค 9 ส่วนหน้า พล.ต.ท.มนตรี โปตระนันท์ ผบช.ภ.9 พร้อมด้วย พล.ต.ต.พุทธิชาติ เอกฉันท์ รอง ผบช.ภ.9 ร่วมแถลงความคืบหน้าการสืบสวนสอบสวนคดีค้ามนุษย์โรฮีนจา ทั้งในพื้นที่ จ.สงขลา สตูล และระนอง,โดย พล.ต.ต.พุทธิชาติ เปิดเผยว่า สำหรับคดีขณะนี้ ได้มีการออกหมายจับผู้ต้องหาเพิ่มอีก 3 ราย เป็นเครือข่ายค้ามนุษย์ใน จ.ระนอง รวมผู้ต้องหาที่ถูกออกหมายจับแล้วรวมเป็น 65 คน ถูกควบคุมตัว 29 คน เหลือผู้ต้องหาที่อยู่ระหว่างติดตามจับกุมอีก 36 คน หนึ่งในนั้นคือโกโต้ง หรือนายปัจจุบัน อังโชติพันธ์ อดีตนายก อบจ.สตูล ซึ่งเป็นผู้ต้องหาคนสำคัญ และยังมีผู้ต้องหาได้ติดต่อขอเข้ามอบตัวอย่างต่อเนื่อง ซึ่งผู้ต้องหาที่ถูกออกหมายจับ และที่จับกุมตัวได้แล้วทั้งหมดหากสอบสวนพบว่ามีความผิดในคดีอาญาอื่นๆ ก็จะมีการแจ้งข้อหาเพิ่มเติมด้วย,ส่วนการอายัดทรัพย์ของเครือข่ายค้ามนุษย์นั้น ล่าสุดเจ้าหน้าที่ได้อายัดทรัพย์เครือข่ายขบวนการค้ามนุษย์ 52 คน เป็นผู้ต้องหา 15 คน และที่เป็นเครือข่ายอีก 37 คน รวม 156 รายการ มูลค่า 81 ล้านบาท แยกเป็นเครือข่ายค้ามนุษย์ใน จ.ระนอง 71 ล้านบาท จ.สตูล 10 ล้านบาท และกำลังอยู่ระหว่างการอายัดทรัพย์เครือข่ายใน จ.สงขลา เพิ่มเติมอีก ซึ่งคาดว่าน่าจะเกิน 100 ล้านบาท,สำหรับตัวเลขผู้อพยพที่เจ้าหน้าที่ให้การช่วยเหลือ ขณะนี้อยู่ที่ 313 ราย แยกเป็นเหยื่อค้ามนุษย์ 64 ราย ส่วนที่เหลือ 240 คน อยู่ระหว่างการดำเนินคดีหลบหนีเข้าเมือง มี 48 คนที่ศาลตัดสินแล้วจะส่งไปยัง ตม.เพื่อดำเนินการผลักดันกลับประเทศต่อไป ซึ่งยอดผู้อพยพไม่น่าจะเพิ่มขึ้นกว่านี้ เพราะได้มีการลาดตระเวนตรวจสอบแนวชายแดนครอบคลุมพื้นที่เกือบทั้งหมด อย่างไรก็ตาม ขั้นตอนการดำเนินการผลักดันกลุ่มผู้อพยพทั้งหมด อาจจะต้องใช้เวลา 3-4 เดือน,ในส่วนของการสืบสวนสอบสวนคดีค้ามนุษย์โรฮีนจานั้น ทางผู้บัญชาการตำรวจมาเลเซีย จะส่งตำรวจมาเลเซียเข้ามาร่วมทำคดีกับตำรวจไทย โดยประจำอยู่ที่ศูนย์ปฏิบัติการตำรวจภูธรภาค 9 ส่วนหน้า ซึ่งจะเดินทางมาถึงในอีก 1-2 วันนี้ เนื่องจากคดีนี้มีความเชื่อมโยงกันทั้งสองประเทศ มีผู้ต้องหาของไทยที่เข้าไปหลบหนีอยู่ในมาเลเซีย และผู้ต้องหาของมาเลเซียที่หลบหนีเข้ามาในฝั่งไทย ซึ่งจะมีการประสานความร่วมมือในการทำงานร่วมกันต่อไป รอง ผบช.ภ.9 กล่าว.
โฆษก ทบ.เผย กองทัพยังไม่มีข้อมูล นายพล เกี่ยวข้องกับขบวนการค้ามนุษย์ ยืนยันไม่ต้องใช้ ม.44 ดำเนินการไปตามกฎหมายได้เลย ขณะที่ ตร.ภาค 9ออกหมายจับเพิ่มอีก3คน รวมเป็น65คน ถูกควบคุมตัวแล้ว29 คน คาดอายัดทรัพย์กว่า100ล้าน    
ค้ามนุษย์,ขบวนการค้ามนุษย์,โรฮีนจา,นายพลค้ามนุษย์,ออกหมายจับ,ตำรวจภาค9,มนตรี โปตระนันท์,แถลงจับเพิ่ม,อายัดทรัพย์,ค้ามนุษย์โรฮีนจา,ข่าว,ไทยรัฐออนไลน์,การเมือง,ข่าวสังคม,ภูมิภาค,ระนอง,สงขลา,สตูล